Valsts sekretārs (Latvija)
Valsts sekretārs ir augstākais valsts civildienesta ierēdņa amats Latvijas Republikā. Valsts sekretārs ir ministrijas administratīvais vadītājs un lielākajā daļā gadījumu arī reālais ministrijas un tās kūrētās nozares vadītājs, jo, Ministru kabinetiem mainoties, ministram bieži ir par maz laika, lai spētu iedziļināties un pilnībā saprast ministrijas darbu un funkcijas. Nereti valsts sekretārs ir arī ministrijas kā valsts kapitāla daļu turētāja pārstāvis un lēmumu pieņēmējs kapitālsabiedrībās ar valsts kapitāla daļām.